BJC โชว์กำไร Q3 โตทะลัก 154% รับรายได้ขาย-ค่าเช่าเพิ่ม
BJC รายงานกำไรไตรมาส 3/65 โตทะลัก 154% มาที่ 932 ลบ. รับรายได้ขาย-ค่าเช่าเพิ่ม ดันงวด 9 เดือนกำไร 3.3 พันลบ. โต 54% จากปีก่อนกำไร 2.2 พันลบ.
BJC รายงานกำไรไตรมาส 3/65 โตทะลัก 154% มาที่ 932 ลบ. รับรายได้ขาย-ค่าเช่าเพิ่ม ดันงวด 9 เดือนกำไร 3.3 พันลบ. โต 54% จากปีก่อนกำไร 2.2 พันลบ.
9 พ.ย. 2565

บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานงวดไตรมาส 3 และงวด 9 เดือนแรกของปี 2565 มีกำไรสุทธิ ดังนี้

ทั้งนี้ บริษัทรายงานรายได้รวมในไตรมาส 3/65 เท่ากับ 40,283 ล้านบาท เพิ่มขึ้น 3,361 ล้านบาท หรือคิดเป็นร้อยละ 9.1 เมื่อเปรียบเทียบกับไตรมาสเดียวกันของปีก่อน รายได้รวมเพิ่มขึ้นจากยอดขายและรายได้ค่าบริการที่เพิ่มขึ้นอยู่ที่ 36,874 ล้านบาท เพิ่มขึ้น 2,408 ล้านบาท หรือคิดเป็นร้อยละ 7.0 เมื่อเปรียบเทียบกับไตรมาสเดียวกันของปีก่อน โดยเป็นการเพิ่มขึ้นของยอดขายในกลุ่มสินค้าและบริการทางบรรจุภัณฑ์ และกลุ่มธุรกิจค้าปลีกสมัยใหม่
ขณะที่รายได้อื่นรวมอยู่ที่ 3,367 ล้านบาท เพิ่มขึ้น 978 ล้านบาท หรือคิดเป็นร้อยละ 40.9 เมื่อเปรียบเทียบกับไตรมาสเดียวกันของปีก่อน สาเหตุหลักเกิดจากการเพิ่มขึ้นของรายได้อื่นในกลุ่มธุรกิจค้าปลีกสมัยใหม่ สาเหตุหลักจากการเพิ่มขึ้นของรายได้ค่าเช่าจากอัตราการเช่าที่สูงขึ้นและการให้ส่วนลดเฉลี่ยแก่ผู้เช่าลดลงเมื่อเทียบกับไตรมาสเดียวกันของปีก่อน
ส่วนงวด 9 เดือนรายได้เท่ากับ 121,095 ล้านบาท เพิ่มขึ้น 11,455 ล้านบาท หรือคิดเป็นร้อยละ 10.4 เมื่อเปรียบเทียบกับรายได้รวมงวดเก้าเดือนของปีก่อน สาเหตุหลักมาจากการเพิ่มขึ้นของยอดขายในกลุ่มธุรกิจบรรจุภัณฑ์ และกลุ่มธุรกิจค้าปลีกสมัยใหม่ รวมถึงการเพิ่มขึ้นของรายได้อื่นเนื่องจากการกลับมาฟื้นตัวของรายได้ค่าเช่า